امریکا قوشمه ایالت لری ده ارقچی جرم بیلن علاقه لی بحران دوام ایتماقده. امریکا قوشمه ایالت لری ده قاره تن لیک بیر یاش باله نینگ پولیس تمانیدن آتیب اولدیریلیشی آرتیدن باشلب کیتگن بحران سببلی میسوری والی سی فرگوسان منطقه سیده اضطراری حالت اعلان ایتدی. عینی دمده اولدیریلگن یاش باله نینگ دوست لری بیلن بیرگه اوغیرلیق قیلگن لیگی گه تیگیشلی تصویر لر هم ترقه تیلدی. پولیس مسئول لری یاش باله نینگ پولیس گه هجوم ایتگن لیگی و اوشبو پولیس نینگ زخم لری سببلی تداوی ایتیلیتگن لیگی نی بلدررایکن, شاهد لر ایسه باله نینگ قول لری کوتریلگن حالده پولیس دن قاچگن لیگی نی بلدرماقده. اوشبو یاش باله نینگ یشه گن منطقه ده خودی منه شو حادثه گه تیگیشلی ناراضی چیلیک نمایش لری دوام ایتماقده. شهر ده 6 کون دن بیری ناراضی چیلیک نمایش لری نی دوام ایتتریتگن مظاهره چی لر نی خوف سیزلیک کوچ لری کوز یاشی توکتروچی گاز دن استفاده ایتیب منطقه دن اوزاق لشتریش گه حرکت ایتدی. میسوری والی جی نیکسن, ترکیه وقتی بیلن ایرته گه ساعت 12 گه قدر کوچه گه چیقیش نینگ ممنوع ایکن لیگی نی بلدردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
